kardosdrur/scandi-wiki huggingface dataset:
Katara

Katara er en figur i serien Avatar, The Last Airbender. Katara er 14 år og fra Sydpolen. Hun er en vandbetvinger (waterbender) som den eneste på Sydpolen. Hun er meget moderlig og er særligt streng overfor sin storebror Sokka. Katara er meget positiv og er med fra første afsnit af serien.

Personlighed 
Moden og kærlig. Katara har taget moderrollen til sig og opfører sig tit derefter. I første episode lader Katara Aang vide at hendes største drøm er at blive en rigtig vandbetvinger. I nogle episoder, som fx Imprisoned sætter Katara sine tanker på at overbevise folk til at gøre hvad hun finder rigtigt.
Katara er også blevet beskrevet som jaloux, kontrollerende og bossy. Hun har også nogle hidsigheds  problemer som ses i første episode hvor hun vandbetvinger et isbjerg uden egentlig at være klar over det.

På dansk spilles Katara af Tara Toya

Plot 
Katara voksede op som den modne i sin stamme. Hendes mor døde i et ildnations angreb, da hun var 8 år gammel. Selvom hendes interesse ligge i vandbetvingning har Katara sat sig ind på at lave mad og pligter. Som 12-årig rejste hendes far Hakoda, sammen med de andre stammemænd, ud for at hjælpe Jordriget. Det lod hende stå tilbage med hendes bror, Sokka og hendes bedstemor Kanna.

Eventyret med Avatar, The Last Airbender begynder to år efter at Kataras far er rejst. Hun og Sokka finder Aang inde i et isbjerg. Katara befrier ham og regner ud at han er Avataren. Med ønske om at lære vandbetvingning rejser Katara og Sokka med Aang til Nordpolen for at finde en Vandbetvingningslære. Da de ankommer til Nordpolen, nægter mester Pakku at oplære Katara. Men efter at hun har bevist sit værd i kamp gør han hende en undtagelse. Katara lærer hurtigt at vandbetvinge og hendes evner gør at Pakku finder hende værdig til at oplære Aang i stedet for ham. 

I anden sæson får Katara helligt vand fra Nordpolen som efter sigende har mystiske kræfter. Hun rejser med til Jordriget hvor genreal Fong sætter hendes liv i fare for at få Aang ind i Avatar stadiet. Mens de er i Ba Sing Se bliver Aang dødeligt såret og Katara bruger sit hellige vand på at redde hans liv.

I tredje sæson forklæder Katara sig som The Painted Lady for at redde en landsby der er forurenet af et Ildnations våbenværk. Mens gruppen er hos en gammel dame i et andet afsnit, finder Katara ud af at damen oprindeligt kommer fra Kataras egen stamme på Sydpolen. Damen (Hama) blev bortført af Ildnationen og smidt i fængsel. Hama vil lære Katara vandteknikker men afslører så at hun også er en blodbetvinger (Bloodbender). Hun angriber Aang og Sokka og tvinger Katara til at blodbetvinge for at kunne redde dem. Selvom Katara ikke ønsker at lære teknikken mestrer hun den utroligt hurtigt, hvilket afslører at Katara har store ting i vente, da det tog Hama mange år at lære teknikken.

Figurer fra Avatar: The Last Airbender
Aang

Aang er en fiktiv karakter fra tv-serien Avatar, The Last Airbender. Han er 112 år og udpeget som Avatar. En beskytter af jordriget, vandstammerne, luftnomaderne og ildnationen. 
Aang er optimist og tydeligvis uskyldig, da han ikke ved meget om krig eller piger for den sags skyld. Men til trods for manglende viden om piger har Aang forelsket sig i vennen Katara, som måske føler det samme.

Han er skabt af Michael Dante DiMartino og Bryan Konietzko. Aang optræder i alle episoder på nær en, Zuko Alone. 

I showet er Aang den sidste overlevende luftnomade og luftbetvinger. Hans fysiske alder er 12, men da han har ligget i dvale i 100 år, er han 112. I anden episode bliver det afsløret, at han er den seneste reinkarnation af avataren, jordens ånd i menneskeform. Som avatar kontrollerer man alle elementer og har til opgave at holde verden sikker. Serien følger Aang på hans rejse for at klare den opgave.

De fleste af Aangs træk, som at være vegetar, er baseret på buddhismens traditioner.

Koncept og skabelse 
Aangs fremtræden kommer fra en tegning skabt af Bryan Konietzko. Tegningen var af en typisk midaldrende skaldet mand med en pil på hovedet. Bryan lavede tegningen om til en dreng med en flyvende bison.

Kampstilen Aang bruger i serien er inspireret af en kinesisk kampsport kaldet "Baguazhang". Kampstilen fokuserer på cirkulære bevægelser. Denne kampstil fremgår hos alle luftnomaderne.

Plot
Serien er delt op i tre sæsoner. Producerne kalder hver sæson for "bog", og hver bog er opkaldt efter et af de fire elementer. Dog foregår nogle flashbacks før showet begyndte. I et flashback fra episoden The Storm har de ældre luftnomader et privat møde med Aang, hvor de fortæller ham, at han er avataren. Monk Gyatso, Aangs mentor og faderfigur, insisterer på, at Aang skal opdrages som en almindelig dreng. I slutningen af episoden finder man ud af, at Gyatso blandede sig så meget, at de ældre besluttede sig at sende Aang til Det Østlige Lufttempel. Til sidst stikker Aang af og ender i en storm, hvor han kommer ind i et isbjerg.
Efter 100 år i et isbjerg bliver Aang befriet af Katara og hendes bror Sokka. I anden sæson møder Aang og vennerne Toph, en blind jordbetvinger, der skal lære Aang jordbetvingning. Til slut i anden sæson i katakomberne under Ba Sing Se bliver Aang næsten dræbt af Azula, men overlever ved hjælp af Katara.
I tredje sæson møder vennerne en ny fjende, hyret af Prins Zuko til at slå Aang ihjel. Til gengæld blev det også Zuko, der standsede denne lejemorder igen. Zuko ombestemmer sig og redder dem i sidste øjeblik og slutter sig så til dem.

Figurer fra Avatar: The Last Airbender
Sokka

Sokka er en fiktiv person fra tegnefilmsserien Avatar, The Last Airbender. Han og hans søster, Katara, er begge fra Sydpolen.

Personlighed 
Skeptisk og fuld af humor. Sokka kan ikke betvinge nogen elementer og er derfor anderledes end Aang , Toph og Katara . Sokka foretrækker dog også krigerens og videnskabens måde og han tager beskytterrollen meget alvorligt. 
Sokka er også meget intelligent og er god til at komme op med ideer med det samme. Selvom det ikke er altid at hans planer er så effektive eller virker. 

Patriotisk og god til at bære nag, Sokka ønsker stærkt at hævne sig på Ildnationens angreb på vandstammen der var med til hans mors død. Han har en lille interesse i mysteriet at kunne betvinge og foretrækker at løse problemer med hans styrke og vittigheder. Til trods for hans intelligens opfører Sokka sig tit fjollet og ligefremt dumt. Hans sarkastiske og absurde opførsel er nogel gange med til at tage vigitge beslutninger.

Sokka har ved flere lejligheder demonsteret hans kærlighed for kød, og er gruppens jæger. Sokka har også for vane at bruge sarkasme. I episoden Bitter Work råber han til Karma i himlen at han lover at opgive kød og sarkasme for altid. Han er villig til at blive Sokka, vegetaren og den ligefremme i stedet for Sokka, kødæderen og sarkasme fyren. Til slut i episoden har han opgivet den tanke. 

Under vejledning fra sværdmesteren Piandao, udviser Sokka urtodokse metoder under hans træning. I en af hans øvelser skal han sætte sit mærke på et stykke papir. I stedet for at skrive sit navn, tværer Sokka blæk i ansigtet og laver et tryk af hans ansigt på papiret.

Sokka skriver med sin højre hånd og tegner med den venstre. Han er ambitiøs selvom hans ventrehånds kunst er lig børnehave tegninger. Dette kan også bare skyldes at han stinker til at tegne.

På dansk spilles stemmen af Mads Malik Grosos.

Figurer fra Avatar: The Last Airbender
Karl August von Hardenberg

Carl August von Hardenberg eller Karl August friherre (fra 1814 fyrste) von Hardenberg (31. maj 1750 i Essenrode, i dag i Lehre – 26. november 1822 i Genova) var en preussisk statsmand og reformator. Han var preussisk udenrigsminister fra 1804. I 1807 blev han ledende minister og i 1810 blev han preussisk statskansler. Han fik gennemført en række vigtige reformer af forvaltning, erhvervsliv og uddannelse og tog også initiativet til bondebefrielse og ligestillingen af jøderne som statsborgere i 1812. Han gik ind for en liberal forfatningsstat og øgede medbestemmelse for borgerne. Indføringen af en forfatning fik han alligevel ikke gennem.

Reformarbejde 

Hardenberg arbejdede efter det preussiske nederlag til Frankrig på at få genetableret Preussen som en magtfaktor i de tyske stater. Han arbejdede i den forbindelse med en lang række reformforslag. Et af de mere kendte af Hardenbergs reformforslag var Riga Denkschrift fra (1807) som blev fremlagt for den preussiske konge Frederick Wilhelm III. I dette dokument gjorde Hardenberg rede for de tanker og ideer han havde gjort sig i forbindelse med sin tiltræden som ledende minister.

Referencer 

Personer fra Preussen
Fyrster fra Tyskland
Karl August von
Ministerpræsidenter fra Preussen
Anders Fjelsted

Anders Fjelsted (født 13. maj 1976) er en dansk stand-up komiker, som bor i København. Han startede med at lave stand-up 
tilbage i 1995 og har blandt andet medvirket i Talegaver til børn. Anders Fjelsted spiller også biroller i enkelte film, f.eks. i Far til fire - tilbage til naturen.

Anders Fjelsted udgjorde i fællesskab med Mai-Britt Vingsøe og Lars Johansson den oprindelige værtstrio på NOVA FM's morgenflade GO'NOVA i 2011, hvor han var vært frem til 2013.

Sammen med komikerne Michael Schøt, Dan Andersen, Torben Chris, Thomas Hartmann og Martin Bo Andersen købte han Comedy Zoo i København af bookingbureauet FBI i 2018.

I 2019 lancerede han sammen med kulturforsker Torben Sangild programmet Comedy-Kontoret på Radio4, som blev et af kanalens mest populære udsendelser på podcast. I programmet bruger Fjelsted sin praktiske erfaring som standup-komiker i samspil med Sangilds akademiske tilgang til emnet til at indføre lytteren i standupkomikken med afsæt i uddrag, som den ugentlige gæst medbringer.

Referencer

Eksterne henvisninger 
 Officiel hjemmeside
 

Komikere fra Danmark
Robert Barro

Robert Joseph Barro (født 28. september 1944) er en kendt nyklassisk amerikansk makroøkonom og Paul M. Warburg-professor i økonomi ved Harvard University. Sammen med Robert Lucas og Thomas J. Sargent regnes han for en af grundlæggerne af nyklassisk økonomi. Han er verdens næstmest citerede økonom (efter Andrei Shleifer) ifølge RePEc-databasen (Research Papers in Economics, marts 2015).

Barro fik en B.S. i fysik fra California Institute of Technology i 1965 og en Ph.D-grad i økonomi fra Harvard University i 1970.

Han fik bred opmærksomhed med en artikel fra 1974 med titlen "Are Government Bonds Net Wealth?", hvor han argumenterer for, at borgerne vil tilpasse opsparingen til statens gæld, idet de vil forvente at de selv eller deres efterkommere vil skulle servicere denne gennem skattebetalinger. Under forudsætningerne i artiklen (blandt andet rationelle forventninger og en uendelig tidshorisont) vil offentlige udgifter finansieret ved gældsætning blive modsvaret af privat opsparing og derfor ikke have nogen ekspansiv effekt på økonomien.

I 1976 kom han med en anden indflydelsesrig artikel "Rational expectations and the role of monetary policy", hvor han argumenterer for, at pengepolitik kun vil have reale økonomiske konsekvenser, såfremt borgerne overraskes og ikke gennemskuer denne. Hvis pengepolitikken er forudsigelig, vil den derimod være uden effekt.

I 1983 anvendte han et tilsvarende argument om asymmetrisk information på centralbankers rolle og konkluderede, at centralbanker for at have troværdighed i bekæmpelsen af inflation må have inflationsmål, der ikke kan brydes for at begrænse arbejdsløshed.

En lærebog i indledende makroøkonomi fra 1984, Macroeconomics, er udkommet i talrige oplag, og hans bog om vækstteori fra 1995 (med Xavier Sala-i-Martin), Economic Growth, er tilsvarende blevet en udbredt bog i undervisningen på en række universiteter verden over.

Referencer

Bibliografi 

 Are Government Bonds Net Wealth? (1974), Journal of Political Economy.
 Rational expectations and the role of monetary policy (1976). Monetary Economy 2:1-32.
 Rules, Discretion and Reputation in a Model of Monetary Policy, med D.B. Gordon, 1983, Journal of Monetary Economics
 A Positive Theory of Monetary Policy in a Natural Rate Model, med D.B. Gordon, 1983, Journal of Political Economy
 Macroeconomics: A Modern Approach  2008, South Western College Publishing,

Eksterne henvisninger 

 Barros hjemmeside 
 Podcast med Barro
 Topping the Charts Artikel om Barro fra IMF.
 IDEAS/RePEc

Økonomer fra USA
Turkis

Turkis har flere betydninger:

Turkis (sten) – en smykkesten
Turkis (farve) – en farve, der også kendes som cyan
Sygehusapoteksbestyrer

En sygehusapoteksbestyrer eller hospitalsapoteksbestyrer er en midlertidigt indsat person, der fungerer som overordnet leder af et sygehusapotek.

Når bevillingen til at drive et sygehusapotek bliver ledig og den pågældende sygehusapoteker går af, skal der indsættes en sygehusapoteksbestyrer til at drive sygehusapoteket, indtil en ny sygehusapoteker bliver udpeget af Farmakonomforeningen, Danmarks Apotekerforening og Pharmadanmark og udnævnt af Sundhedsministeriet.

I tilfælde af at en sygehusapoteker på grund af sygdom eller lignende er fraværende fra sit sygehusapotek i en sammenhængende periode på over tre måneder, skal der ligeledes indsættes en midlertidig sygehusapoteksbestyrer.

Sygehusapoteksbestyrere er – ligesom sygehusapotekere – underlagt Sundhedsvæsenets Patientklagenævn og samlet i Dansk Selskab for Sygehusapoteker.

Farmakologi
Sundhedsvæsen i Danmark
Hospitaler
Stillingsbetegnelser inden for sundhed
Titler
Apoteksvæsen
VOC

VOC, VoC eller voc har flere betydninger:
 Flygtige organiske forbindelser - fra engelsk volatile organic compounds.
 voc - kort for latin vocalis, vokal, sang eller vokalist, sanger.
 Nederlandske Ostindiske Kompagni - fra hollandsk Vereenigde Oost-Indische Compagnie (1602–1800).
 Vannes OC - er en fransk fodboldklub fra Vannes i Bretagne.
 VOC (hollandsk sportsklub) - hollandsk Volharding Olympia Combinatie.
 Åben kredsløbsspænding - engelsk open-circuit voltage (OCV eller Voc).
 .voc, et filformat anvendt af Sound Blaster.
TP Musik

TP Musik Marked ApS var en dansk kæde af butikker, der primært handlede med musik og film. Ideen bag TP var at opkøbe restlagre for at sikre en billig pris, idet man dog også solgte nye film og musik. 

Firmaet blev grundlagt i 1977 som et postordrefirma af Tonny Pape men udviklede sig efterhånden til en kæde af fysiske butikker. I 2006 kunne man således mønstre 17 filialer i centre og gågader i København, Kgs. Lyngby, Slagelse, Roskilde, Århus, Næstved, Ringsted, Hillerød og Aalborg. Men det teknologiske udvikling med streaming og pladeselskabernes dalende interesse for traditionelle butikker begyndte at give svære kår. Resultatet blev at kædens ejere erklærede virksomheden for konkurs 31. august 2012. Tre af butikkerne blev dog videreført i et nyt selskab under navnet TP Musik & Film. To af de overlevende butikker, placeret på henholdsvis Landemærket i København og Skomagergade i Roskilde, lukkede dog allerede i september 2013. Den sidste butik, der lå på Gammel Kongevej på Frederiksberg, og som var TP Musiks første store butik i sin tid holdt åbent for sidste gang 28. juni 2014.

Eksterne henvisninger 
 TP Musiks websted

Noter 

Musikkæder i Danmark
Etableret i 1977
Ophørt i 2012
Ophørt i 2014
Gnetum

Gnetum er den eneste slægt i sin familie, Gnetaceae, og orden, Gnetales. Den er således ikke nært beslægtet med nogen anden slægt. Slægten er udbredt med flere end 30 arter i de tropiske egne af verden, og de er hovedsageligt består af tropiske træer, buske og lianer.

Mange arter af Gnetum er spiselige, f.eks. kan frøene ristes eller bladene bruges som grøntsag.

 Gnetum africanum
 Gnetum buchholzianum
 Gnetum costatum
 Gnetum gnemon
 Gnetum montanum
 Gnetum nodiflorum
 Gnetum paniculatum
 Gnetum scandens
 Gnetum schwackeanum
 Gnetum urens
 Gnetum venosum

Gnetum-ordenen
Planteslægter
Angelina Jensen

Angelina Camilla Jensen (født 23. maj 1973) er en dansk curlingspiller, der har vundet medaljer ved både VM og junior-VM.

Angelina Jensen deltog seks gange i junior-VM i perioden 1989-1994 og vandt bronzemedalje to gange. Den første medalje blev vundet i 1993, hvor hun spillede treer på Dorthe Holms hold. Året efter vandt hun igen bronze – denne gang som skipper på sit eget hold.

Angelina Jensen debuterede ved VM i 1994, hvor hun spillede treer på Helena Blach Lavrsens hold, der sluttede som nr. 9. Men derefter gik der tolv år, før Angelina igen kvalificerede sig til VM. Hun returnerede i 2006, hvor hun kastede første sten og var skipper for et hold, der endte på sjettepladsen. I 2007 var hun tilbage i topform og ledte sit hold til sølvmeldaljer ved VM i Aomori, Japan, hvor holdet tabte 8-4 til Canada i finalen.

Efter to deltagelser ved EM i curling er Angelinas bedste resultat en syvendeplads i 2006.

Angelina Jensen og hendes hold bestående af søsteren Camilla Jensen, søstrene Madeleine og Denise Dupont samt reserven Ane Håkansson Hansen repræsenterer igen Danmark ved VM 2008 i Vernon, Canada.

Eksterne henvisninger 

Curlingspillere fra Danmark
Deltagere for Danmark ved vinter-OL 2010
Royal Rumble (2007)

Royal Rumble 2007 var det tyvende årlige Royal Rumble, et professionel wrestling pay-per-view-event. Det var i medierne den 28. januar i 2007 og blev holdt i AT&T Centeret i San Antonio, Texas. 

Det var også første gang at ECW(Extreme Championship Wrestling) var med i denne historieske WWE-PPV. Det vil sige at Royal Rumble kampens deltagere ikke længere var 15 fra Raw og 15 fra Smackdown, men 13 fra Raw, 10 fra Smackdown og 7 fra ECW on Sci Fi, som det i øvrigt også kaldes.

Normalt burde det være sådan at der skulle være 10 stjerner fra hvert af de tre hold i Royal Rumblen.

Aftenen bød dog på mere end det da det viste sig at der i alt skulle være 41 optrædene, tilmeld kommentatorene, dommerne osv. Manden der faktisk stod bag det hele var endnu en gang WWE-grundlæggeren, Vince McMahon.

Kampe 

 JTG (sammen med Shad Gaspard slår Lance Cade (sammen med Trevor Murdoch) (8:42) (Two-Managing Single Match

 Matt Hardy og Jeff Hardy slår Joey Mercury og Johnny Nitro (sammen med Melina) (15:27) (One-Managing Normal Tag Team Match)

 Bobby Lashley slår Test (7:18) (Single Match)
 Bobby Lashley genvinder ECW World Championship titlen

 Batista slår Mr. Kennedy (10:29) (Single Match)
 Batista genvinder World Heavyweight Championship titlen

 John Cena slår Umaga (sammen med Armando Ajeandro Estrada) (23:09) (Last Man Standing Match)
 John Cena genvinder WWE Championship titlen

 The Undertaker vinder Royal Rumble kampen (56:18)
 The Undertaker sikrer sig chancen om at blive ny World Heavyweight Champion under Wrestlemania 23

Demonstration 

Formænd

 Jonathan Coachman (Monday Night Raw)
 Paul Heyman (ECW on Sci Fi)
 Theodore Long (Friday Night Smackdown)
 Vince McMahon (World Wrestling Entertainment)

Kommentatorer

 JBL (Friday Night Smackdown)
 Jerry Lawler (Monday Night Raw)
 Jim Ross (Monday Night Raw)
 Joey Styles (ECW on Sci Fi)
 Michael Cole (Friday Night Smackdown)
 Tazz (ECW on Sci Fi)

Dommere

 Chris Kay (Friday Night Smackdown)
 Charles Robinson (Friday Night Smackdown)
 Jack Doan (Monday Night Raw)
 Jim Korderas (Friday Night Smackdown)
 Mickie Henson (ECW on Sci Fi)
 Mike Chioda (Monday Night Raw)
 Scott Armstrong (ECW on Sci Fi)

Interviewer

 Todd Grisham (Friday Night Smackdown)

Lodtrækker

 Kelly Kelly (Monday Night Raw)

Rekorder 

 For første gang vinder nummer 30#. (Undertaker)
 Royal Rumble 2007 er den første Royal Rumble med hvide reb.
 Ny big-hand elimination: Det tog otte mand for at eliminere Big Daddy V, i 1994 var der brug for syv til dette.
 Kane er for tolvte gang med i Royal Rumblen.

Wrestling
Wrestling i 2007
Bråby Station

Bråby station ligger på jernbanestrækningen "Lille Syd" mellem Haslev og Holme Olstrup stationer – stationen blev lukket i 1960.

Bråby stationen anlagdes i 1923-1924 ca. 2 km vest for Bråby hvor banen krydser kommunevejen Skuderløse-Bråby. Efter en periode fra 1960, hvor stationen var nedrykket til trinbræt, forsvandt Bråby helt fra køreplanen 1. oktober 1972.

Ulykken i 1994 

14. april 1994 kolliderede et godstog og et regionaltog noget syd for den tidligere Bråby Station ved Haslev. Godstoget, bestående af 25 vogne læsset med trækævler samt to lokomotiver litra MZ 1439 og 1442, kom fra Næstved og skulle til Køge. Regionaltoget, med fire personvogne trukket af ME 1523, kom fra Roskilde og skulle til Næstved. Lokomotivføreren i regionaltoget nåede at standse toget, så han kunne hoppe af. Lokomotivføreren godstoget sprang ind i maskinrummet på det forreste af de to lokomotiver for at bringe sig i sikkerhed. Ingen omkom ved ulykken, én passager kom alvorligere til skade og 10 andre fik knubs. Der skete betydelig materiel skade på de tre lokomotiver og på vognene i regionaltoget.TV-indslag om ulykken her.

Stationer på Lille Syd
Bygninger, konstruktioner og anlæg i Faxe Kommune
Nedlagte jernbanestationer i Danmark
Gadstrup Station

Gadstrup station er en station på jernbanestrækningen Lille Syd mellem Roskilde og Havdrup stationer. Stationen åbnedes i 1905 og stationsbygningen er i modsætning til strækningens oprindelige stationer opført i røde mursten.

Stationen fik i 1985 sikringsanlæg DSB type 1977 som erstatning for det 1951-anlæg, der havde afløst Siemens & Halske-anlægget.

Sidespor og læssevej lå syd for stationsbygningen på samme side som hovedbygningen. I dag er kun de to togvejsspor tilbage.

Antal rejsende 
Ifølge Østtællingen var udviklingen i antallet af dagligt afrejsende:

Noter

Litteratur 
 Statistisk Årbog for København og Frederiksberg samt Hovedstadsregionen 1992; København 1992; s. 143 
 Statistisk Årbog for København og Frederiksberg samt Hovedstadsregionen 1996; København 1996; s. 132 
 Københavns Statistiske Årbog 2001; København 2001; s. 131 
 Københavns Statistiske Årbog 2004; København 2004; s. 125 
 Østtælling 2008 DSB og DSB S-tog; s. 19

Eksterne henvisninger

Gadstrup Station  på dsb.dk

Stationer på Lille Syd
Bygninger, konstruktioner og anlæg i Roskilde Kommune
Ansager Kirke

Ansager Kirke ligger i Ansager Sogn, i det tidligere Øster Horne Herred Ribe Amt, nu Varde Kommune. Kirken er fra 1200-tallet. Romansk kor og skib. I 1775 udvidedes kirken med et tårn med spir. I tårnrummet findes kirkens eneste kalkmalerier – malet af Liljemesteren. Grundet vækkelse udvidedes kirken i 1889 med to korsarme. I kirkens indvendige sydmur er den gamle alterbordplade indmuret, og et relikviegemme indhugget.

Eksterne kilder og henvisninger 
 Ansager Kirke hos KortTilKirken.dk
 Ansager Kirke i bogværket Danmarks Kirker (udg. af Nationalmuseet)
 Ansager Kirke i lokal guide comevisit.dk

Kirker i Varde Kommune
Kirker i Ribe Stift
Kirker i Ribe Amt
Rip, Rap og Rup på eventyr: Jagten på den forsvundne lampe

Rip, Rap og Rup på eventyr: Jagten på den forsvundne lampe er en tegnefilm i spillefilmslængde lavet af The Walt Disney Company i 1990 som en del af serien Rip, Rap og Rup på eventyr. Filmen er ikke anset som en Disney klassiker.

Handling 

Joakim von And har i 40 år ledt efter Coli Baba's sagnomspundne skat og endelig har hans arbejdshold fundet en kiste. Von And tager derfor til Mellemøsten med Rip, Rap og Rup og Max Motor for at se, om det skulle være skatten. Det viser sig dog at være Coli Babas tøj – til von Ands store skuffelse. I en af jakkerne er der dog et kort, der skulle føre til skatten. Ænderne drager derfor ud for at finde skatten, men troldmanden Merlock og hans håndlanger, lommetyven Dijon, er også ude efter skatten, da den indeholder en magisk lampe med lampeånden Dinni.

Danske stemmer 
 Joakim von And: John Hahn-Petersen
 Rip, Rap & Rup: Anne Lorentzen
 Tulle: Pauline Rehné
 Dinni: Paul Hüttel
 Dijon: Lars Thiesgaard
 Merlock: Kjeld Nørgaard
 Max Motor: Esper Hagen
 Fru Trippeby: Michelle Bjørn-Andersen
 Albert: Lars Thiesgaard
 Fru Fjerby: Pauline Rehné
 Sangen: Michael Elo

Henvisning 
 

Disney tegnefilm
Amerikanske film fra 1990